Europa Somer bustoer (Julie’18) – Tienie Jonker Toere
Somer Bustoer 1 – 14 Julie 2018
Toer Volbespreek. Kontak ons vir die waglys.
Ingesluit: Andre Rieu konsert in Maastricht!
(tydens die Julie skoolvakansie)
Ons gewilde Julie bustoer tydens die skoolvakansie vir ‘n eerste besoeker aan Europa.
14 FANTASTIESE DAE
(Toerprys per persoon wat dubbelkamer deel en €1 = R16)
Ontbyt en driegang aandete elke dag, behalwe 2 aandetes (op aanbeveling van vorige toerlede) is nie ingesluit nie
Andre Rieu konsertkaartjie (reeds aangekoop)
Dag 2 – Land in Parys en kry ons persoonlike luukse lugversorgde bus by die lughawe. Bustoer na die Champs Elysees, Triomfboog, Place de la Concorde, Opera, Louvre, Eiffeltoring en vele meer.
Dag 3 – Vandag doen ons ‘n heeldagbesoek aan Parys. U kry voldoende voorligting om u eie ding te doen of saam met die toerleier te beweeg. Wat van ‘n besoek aan die kunstenaarsbuurt by die Mont Martre, ‘n besoek aan die Louvre, inkopies in die Champs Elysees of ‘n besoek aan die Eiffeltoring? Oornag net buite Parys, by Roissy .
Dag 4 – Reis vanoggend noordwaarts deur die Franse en Belgiese platteland na Brugge,oftewel die Venesië van die Noorde met al sy kanaaltjies. Slaap in die hartjie van Brugge..
Dag 5 – Heeldag besoek aan die pragtige stadjie Brugge. Besoek die Grote Markt, koop Belgiese kant en sjokolade. Moet net nie vergeet om ‘n Kwak of ‘n Kriek te drink nie!. Vanaand kan u by enige van die vele restaurantjies binne loopafstand van die hotel gaan eet.
Dag 6 – Na ontbyt vertrek ons na Antwerpen, waar ons oornag. Vanaand eet ons heerlik in ‘n Belgiese restaurant.
Dag 7 – Ons besoek Antwerpen, voor ons namiddag vertrek na Maastricht. Hier kan u rondstap en die ongelooflike stadjie en atmosfeer beleef. Om 21:00 begin die feestelike vertoning van die stad se geliefde inwoner, Andre Rieu. Hierdie is ‘n hoogtepunt van die toer wat u nie mag misloop nie! Slaap weer in Antwerpen.
Dag 8 – Vertrek na ‘n laat ontbyt en ry al langs die Ryn verby talle middeleeuse kastele na Rüdesheim, in die hart van die Duitse wynwêreld.
Dag 9 – Kuier vandag rustig in die geskiedkundige en pragtige Rüdesheim. Besoek die bekende Drosselgasse. Wat van ‘n besoek per kabelkar oor die wingerde na die indrukwekkende Nierderwaldmonument? Laatmiddag het ons ‘n Rynvaart vanaf St Goarshaussen, verby die Loreley terug na Rhudesheim.
Dag 10 – Ons sit ons toer voort na die Swartwoud en doen aan by Heidelberg, bekende ou universiteitsstad. Sien die kasteel, besoek Haupstrasse en sien studentekroegies uit die dae van The Student Prince.
Dag 11 – Vandag besoek ons die pragtigste dorpie, Triberg, in die hartjie van die Swartwoud se koekoek-wêreld. Ons besoek onder meer verskeie koekoekhorlosiewinkels en die grootste koekoekhorlosie ter wêreld en stap in die mooiste natuurskoon al langs die waterval tot onder in die dorp. Oornag weer in die Swartwoud.
Dag 12 – Ons vertrek vroeg vanoggend suidwaarts waar ons die grens oorsteek na Switzerland by die pragtige stad, Basel. Dan reis ons verder na Engelberg, ‘n dorpie in die hartjie van Switzerland, waar ons, as die weer gunstig is, per sweefspoor met die 3239 meter hoë Titlis bergpiek kan opgaan. Oornag in Buochs, langs die Luzernmeer.
Dag 13 – Vanoggend besoek ons Altdorf, bekend vir die verhaal van Wilhelm Tell. Daarna reis ons al langs die meer tot by die pragstad Luzern, met sy kapelbrug en hartroerende Leeumonument. Laatmiddag vertrek ons na Zurich vir ons terugvlug na Suid Afrika. Aandete geniet u aan boord met ‘n glasie wyn of drankie van u keuse.
Dag 14 – Land laatmiddag op JNB Internasionaal, stokflou na ‘n baie aangename en opwindende toer.
Die soortgelyke toer vir 2017 was Januarie 2017 reeds volbespreek !!!
Uitstaande Balans: Ongeveer Maart 2018